 Wuxuuna kaga Jawaabay Sheekhu waa qoran tahay taariikhda ay qolo kastaahi soo gashay dadka, Soomaalida kale ugu soo horeeyeyna waxaa ka mid ahaa Reer Mataan Abgaal, gaar ahaan Yacquub, oo haatan degaan ahaan ku milmeen Shangaani, xiriir weyna la lahaa Reer Xamarka, Abgaalkuna waxay ka mid yihiin beelaha xiriirka walaalnimo iyo iskaashi la leh, sidoo kalena bannaanka Xamar meesha loo yaqaan Gubta waxaa iyaguna degenaa Is-Xijwaq oo Yacquub iyo isaga ay wada socdeen, Muuse Abkood, Habar Ceyno kuwo la yiraahdo Hilabi Maxed,oo kawada tirsan MurusdeAbkowyaashoodii, guud ahaanna waxaa la isku kaanya oran jiray Xamar iyo Xamar Daye waxaana naga dhexeeyey Iskaashi iyo wada noolaansho, magaalada Xamarna waxay lahayd 5 Irdood oo laga soo galo ama laga baxo oo ay waardiyeen jireen min 10 Ciidan ah oo Reer Xamar ah heystayna qoryo ay Buntukh ka mid tahay si magaalada nabadgelyadeeda loo sugana, magaalada gudaheeda habeenkii kuma hoyan jirin Xamar Dayahu haddii aanu damiinan masuul odayaasha Reer Xamarka ka tirsan. 